Lana Del Rey
Lana Del Rey (kodanikunimega Elizabeth Woolridge Grant; sündinud 21. juunil 1985 New Yorgis) on Ameerika Ühendriikide laulja, laulukirjutaja ja modell. Del Rey alustas muusikukarjääri 2005. aastal. Märkimisväärsem edu saabus 2011. aastal, kui ta avaldas YouTube'is muusikavideo singlile "Video Games". Del Rey viljeleb muusikat, milles põimuvad traagika, romantika ja melanhoolia. Tema laulud sisaldavad tihti viiteid 1950. ja 1960. aastate Ameerika popkultuurile.